Slovenska kronika, 26.9.2017


Naslov: Pripravljalna dela za obnovo nadvoza v Sevnici
Napoved za voditelja:

V Sevnici je v teh dneh spremenjen prometni režim na vstopu v mesto, saj se je le začela prepotrebna obnova nadvoza čez železniško progo v Šmarju. Zato je preko njega zdaj prepovedan promet za vsa tovorna vozila katerih največja dovoljena masa presega 7,5 ton in tudi za pešce. Kljub postavljeni prometni signalizaciji je pričakovati manjše zastoje, opozarjajo s sevniške občine in novomeške policije.

H1: Začela se je obnova nadvoza čez železniško progo v Sevnici
H2: Obnovitvena dela bodo trajala do spomladi prihodnjega leta
H3: Zaradi obnove bo občasno moten promet  in bodo nastajali zastoji
T- Iz Sevnice GORAN ROVAN /

X- Snemalec in montažer Jože Grajžl /

V Sevnici so v teh dneh le začeli s pripravljalnimi deli za postavitev začasnega mostu, da bi lahko potem začeli s temeljito obnovo dotrajanega nadvoza čez železniško progo.
T- SREČKO OCVIRK /

X- župan občine Sevnica /

»Ja zagotovo smo zadovoljni, kajti tak prometen problem, kot je bil nadvoz, star nadvoz je res neprimeren za mesto kot je Sevnica in posodobljen nadvoz bo dajal novo možnost in priložnost, predvsem pa novo varnost vsem udeležencem v prometu.«
Sevniški »nadvožnjak«, kot domačini še vedno imenujejo ta nadvoz, je bil zgrajen leta 1938 in bo prihodnje leto dopolnil 80 let. Njegova obnova bo stala 715.000 evrov, bo pa zagotovo zaradi nje prišlo do občasnih prometnih zastojev.
T- SREČKO OCVIRK /

X- župan občine Sevnica /

»Nekako smo pripravljeni na polletno nekoliko čakanja pred semaforji. To je relativno majhna žrtev glede na to, kako veliko prometno nevarnost je predstavljal dosedanji nadvoz. Sam projekt je zastavljen tako da se na tem mestu praktično v celoti prenovi ta nadvoz, z vsemi sodobnimi elementi.«
Gradbena dela bo v celoti financirala Direkcija za infrastrukturo, končali pa jih bodo predvidoma spomladi prihodnje leto, saj bodo prenovili tudi del regionalne ceste v skupni dolžini pol kilometra.

